*LĒMUMA PROJEKTS*

**Par projektu “Alūksnes novada ūdenstilpju zivju resursu aizsardzība”**

 Pamatojoties uzPašvaldību likuma 10.panta pirmās daļas ievaddaļu, Ministru kabineta 2015.gada 22.decembra noteikumu Nr. 799 “Licencētās  makšķerēšanas, vēžošanas un zemūdens medību kārtība” 3.punktu, Ministru kabineta 2010.gada 2.marta noteikumiem Nr. 215 “Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem”, Alūksnes novada domes 2018. gada 22. marta saistošo noteikumu Nr.3/2018 “Alūksnes novada pašvaldības aģentūras ALJA nolikums” 9.2., 9.3., 9.4. punktu,

1. Piedalīties projektu konkursā Valsts atbalsta zivsaimniecības attīstībai no Zivju fonda līdzekļiem pasākumā “Zivju resursu aizsardzības pasākumiem, ko veic valsts iestādes vai pašvaldības, kuru kompetencē ir zivju resursu aizsardzība” ar projekta pieteikumu“Alūksnes novada ūdenstilpju zivju resursu aizsardzība”.
2. Apstiprināt projekta kopējās izmaksas 2039,52 EUR (divi tūkstoši trīsdesmit deviņi *euro* 52 centi), ko sastāda plānotais Zivju fonda finansējums 1630,00 EUR (viens tūkstotis seši simti trīsdesmit *euro*) un projekta atbalsta gadījumā Alūksnes novada pašvaldības līdzfinansējums 409,52 EUR (četri simti deviņi *euro* 52 centi) apmērā.
3. Projekta atbalsta gadījumā:

3.1. nodrošināt šī lēmuma 2.punktā noteikto Alūksnes novada pašvaldības līdzfinansējumu no Alūksnes novada pašvaldības 2023.gada budžeta līdzekļiem;

3.2. par projekta realizāciju atbildīgo personu noteikt Alūksnes novada pašvaldības aģentūras “ALJA” direktoru Māri LIETUVIETI.